b'\n_START_ARTICLE_\nLaly Soldevila\n_START_SECTION_\nBiografia\n_START_PARAGRAPH_\nEstudi\xc3\xa0 a l\'Institut del Teatre i continu\xc3\xa0 la formaci\xc3\xb3 al TEU (Teatro Espa\xc3\xb1ol Universitario) i a la Universitat de les Nacions a Par\xc3\xads. Marx\xc3\xa0 a viure a Madrid el 1957 i, sent molt jove, va comen\xc3\xa7ar la carrera al teatre, on va obtenir grans triomfs en obres com ara La Celestina, La carroza de plomo candente (Premi Fotogramas de Plata), El realquilado, la revista Te espero en el Eslava, Las criadas, on actu\xc3\xa0 amb una esgarrifosa duresa, i Sabor a miel._NEWLINE_Amb una veu molt caracter\xc3\xadstica, es va fer popular pels seus papers cinematogr\xc3\xa0fics, on va mostrar la seua vis c\xc3\xb2mica, encara que va interpretar igualment molts papers dram\xc3\xa0tics. Entre la vuitantena de pel\xc2\xb7l\xc3\xadcules on va treballar es poden destacar La gran familia, \xc2\xa1Vivan los novios! (un dels seus papers m\xc3\xa9s recordats), El esp\xc3\xadritu de la colmena i L\'escopeta nacional. En la majoria de les seves interpretacions cinematogr\xc3\xa0fiques represent\xc3\xa0 el paper d\'una dona apocada, per\xc3\xb2 plena d\'humanitat. En televisi\xc3\xb3, treball\xc3\xa0 juntament amb Julia Mart\xc3\xadnez a la s\xc3\xa8rie La casa de los Mart\xc3\xadnez (1967-1971) i aparegu\xc3\xa9 en un anunci molt fam\xc3\xb3s de detergents en el paper de la "Tia Felisa"._NEWLINE_Va morir de c\xc3\xa0ncer el 12 de setembre de 1979, als 46 anys, i est\xc3\xa0 soterrada al Cementiri Sur de Madrid.'